HK Spartak Dubnica nad Váhom v sezóne 1996/1997

HK Spartak Dubnica nad Váhom v sezóne 1996/1997 hrala v extralige tretiu sezónu. Sezóna nedopadla pre klub dobre. V základnej časti skončil na 8 mieste a hral barážovú časť extraligy z ktorej zostúpil do 1. hokejovej ligy.

Tabuľka po Základnej časti

Prvých šesť tímov postúpilo do play-off. Štyri zvyšné kluby VTJ Spišská Nová Ves, HK Spartak Dubnica nad Váhom, MHC Nitra a ŠK Iskra Banská Bystrica išli hrať Baráž o extraligu, do ktorej postúpili z 1. hokejovej ligy kluby HKM Zvolen, HK 36 Skalica, HK VTJ Prešov a HC MEZ VTJ Michalovce.

Baráž o extraligu

Účasť v extralige v nasledujúcej sezóne si vybojovali kluby MHC Nitra, HK 36 Skalica, VTJ Spišská Nová Ves a HKM Zvolen. Zvyšné kluby medzi ktorými bola aj HK Spartak Dubnica nad Váhom zostúpili do 1. hokejovej ligy SR. Medzi mužstvami, ktoré si vybojovali postup do extraligy boli dvaja nováčikovia HK 36 Skalica a HKM Zvolen, ktoré nahradili zostupujúce mužstvá ŠK Iskra Banská Bystrica a HK Spartak Dubnica nad Váhom.

Káder 

 Zmeny v kádri: 
 odchody: Juraj JAKUBÍK, Miroslav SÁGA, Michal MRAVÍK (všetci Dukla Trenčín), Jaroslav ODEHNAL (Kometa Brno – ČR), Martin BIZOŇ (HK 36 Skalica – 1. hokejová liga SR, ukončenie hosťovania z Martimex ZŤS Martin), Milan ŽITNÝ, Štefan ŽITŇANSKÝ (obaja HKM Zvolen – 1. hokejová liga SR), Ľuboš VALJENT, Martin CINGEL, Stanislav KOLÁR (všetci ŠK Matador Púchov – 1. hokejová liga SR), Róbert KRÁĽ (HK VTJ Prešov – 1. hokejová liga SR, ukončenie hosťovania z Martimex ZŤS Martin), Miroslav NEMČEK, Erik SMOLKA (obaja HK VTJ Piešťany)
 príchody: Marcel HANZAL (prestup z Martimex ZŤS Martin, vlani hosťovane), Martin Hlavačka (HC Zlín – Extraliga ČR), Josef TUREK (HC Karlovy Vary - 1. hokejová liga ČR), Róbert TOMÍK, Martin MADOVÝ, Martin KIVOŇ (všetci Dukla Trenčín), Michal Kobezda (HK Spartak Dubnica nad Váhom – Extraliga juniorov SR), Ľubomír STRAPKO (návrat zo ZVS, HC Dukla Nafta Senica – 1. hokejová liga SR), Jozef POTÁČ (ŠK Matador Púchov – 1. hokejová liga SR)
 odchody počas sezóny: Ľubomír STRAPKO (hosťovanie HK VTJ Piešťany)
 príchody počas sezóny: Milan KOSTOLNÝ (Sarnia Sting – OHL), Tomislav ČÁNI (Dukla Trenčín – Extraliga juniorov SR), Miroslav SIVÝ (ŠK Matador Púchov – 1. hokejová liga SR)
 striedavý štart počas sezóny: Mário KAZDA (7 zápasov - HC Dukla Nafta Senica – 1. hokejová liga SR), Milan FURO (32 zápasov - ŠK Matador Púchov – 1. hokejová liga SR), Peter JANÍK (9 zápasov), Tomislav ČÁNI (13 zápasov) (obaja HKM Zvolen - 1. hokejová liga SR)
 zahraniční hráči v klube: Martin HLAVAČKA , Josef TUREK 
 najproduktívnejší hráč: Milan PAŽÍTKA za 12 gólov, 28 asistencií a 40 bodov a Róbert TOMÍK za 23 gólov, 17 asistencií a 40 bodov
 najlepší strelec: Róbert TOMÍK za 23 gólov
 najlepší nahrávač: Milan PAŽÍTKA za 28 asistencií
 najtrestanejší hráč: Marek TATAR za 89 trestných minút
 juniori hrajúci počas sezóny: Michal BELICA (36 zápasov), Ján ŠIMKO (19 zápasov), Tibor TATAR (11 zápasov), Peter BOHUNICKÝ (2 zápasy), Peter FABUŠ (1 zápas), Jozef POTÁČ (15 zápasov), Marek MASARYK (1 zápas)

Extraligová "B" skupina a následný pád do 1.ligy 

V sezóne 1996/1997 skončila Dubnica v extralige po základnej časti na 8. mieste s počtom 24 bodov. Keďže sa menil model súťaže, 8. miesto Dubnici na play-off nestačilo. Do vyraďovacích bojov totiž po novom postupovalo iba prvých 6 mužstiev. O tom, že sa Dubnica do týchto bojov nedostane sa rozhodlo až v poslednom, 36. kole základnej časti. Mužstvá, ktoré skončili na siedmom až desiatom mieste, čakala prelínacia súťaž (extraliga "B") do ktorej postúpili 4 najlepšie kluby z 1.ligy. V súťaži sa predstavili extraligisti Spišská Nová Ves, Dubnica nad Váhom, Nitra a Banská Bystrica a prvoligove kluby Skalica, Zvolen, Prešov a Michalovce. Osem klubov tak hralo o 4 miesta pre extraligovú sezónu 1997/1998. Dubnici, ktorá bojovala do posledného kola základnej časti o prvú šestku, ale prelínacia súťaž vôbec nevyšla. Skončila v nej až na 7. mieste len s 10 bodmi, pričom toľko nahrali aj šieste Michalovce. O lepšom umiestnení v konečnej tabuľke rozhodli vzájomné zápasy. Dubnicu čakal nečakaný zostup do 1. ligy, keď doplatili na nie zrovna najlepší systém súťaže. Z extraligy zostúpila okrem Dubnice do 1. ligy Banská Bystrica. Pre Dubnicu sa tak extraligové pôsobenie na dlhé roky skončilo.

Zdroj 
 EuroHockey.net: Roster for HK Spartak Dubnica: Extraliga (SVK) '96/'97
 Štatistiky HK Spartak Dubnica nad Váhom v sezóne 1996/97

Ľadový hokej v 1996
Ľadový hokej v 1997
MHK Dubnica nad Váhom